ཁོ་ལྷས་ཞོལ་མའི་ཟོག་ཁང་འགྲམ་གྱི་སྤྱོད་ཁང་ཁར་སོང་ནས་གཅིན་པ་བཏང་བར།ནེ་ནེ་ལས་གཅིན་ཉུང་ངུ་ཞིག་ལས་འབབ་རྒྱུ་མ་བྱུང་བས།ཐོག་མར་མགོ་བོ་སྒུར་ནས་བལྟས་ཙམ་བྱས་པ་དང་།དེ་ནས་ལག་པས་སྤྲུག་སྤྲུག་ཅིག་བྱས་རྗེས་མཚར་སྣང་དང་བཅས་རྒྱུ་རས་ལས་བྱས་པའི་རྐང་སྣམ་ཁ་འདིག་མདུད་ཞོར་ལྷས་གོང་མར་ཡོང་།དེ་རིང་ཕྱི་དྲོ་ཁོ་གཅིག་པུ་མེ་ཁང་ནང་ཡུན་རིང་བསྡད་ནས་ཅུང་སུན་སོང་བའི་ཐོགཨ་ཡེས་ཉི་ཐིག་ལ་རྩེས་ན་མལ་སའི་ནང་གཅིན་ཤོར་འགྲོ་ཚུལ་ལབ་པ་སོགས་དྲན་པས།རྐང་བ་ལ་རང་དབང་མེད་པར་གཞོགས་ཁང་ནང་དུ་འཛུལ་དགོས་བྱུང་།